แวะมาทาน Sizzler สาขาเมเจอร์ปิ่นเกล้า วันอาทิตย์ เพราะคิดว่าไปที่เซ็นทรัล ปิ่นเกล้า คนน่าจะเยอะกว่า สาขานี้ไปถึงพนักงานหน้าร้านก็ไม่มีคอยรับลูกค้า สักพักก็มีพนักงานมาถามว่านั่งด้านนอกได้ไหม โอเค นั่งด้านนอกก็ได้ไม่ซีเรียสอะไร

สั่งสเต็กไก่ สไปซี่ กับสเต็กไก่ฮิบาชิ ระหว่างรอไปตักสลัด สลัด บางอย่างก็หมดยังไม่มาเติม ตักซุปช้อนซุปก็หมด ก็กลับมานั่งทาน ซึ่งปกติทางร้านจะต้องเสิร์ฟขนมปังมาก่อนจากหลัก แต่สาขานั่งทานจนหมดก็ไม่ได้รับขนมปัง 

สเต็กไก่สไปซี่มาเสิร์ฟ ราคา 285 บาท ไก่นุ่มดี รสชาติมีความหอม เผ็ด จากเครื่องเทศ เฟรนช์ฟรายด์ชิ้นใหญ่ แต่ไม่กรอบ 

สเต็กไก่ฮิบาชิ สับปะรดชิ้นใหญ่หวานฉ่ำวางมาด้านบน ไก่เนื้อนุ่มดี ตัวซอสออกหวาน มันอบหอมเนย เค็มๆ มันๆ เนื้อมันละเอียด ราคา 295 บาท 

ทานเสร็จไปหยิบเยลลี่มาทาน ช้อนก็หมดอีก เฮ้อ

ร้านนี้รสชาติอาหารได้มาตรฐาน แต่เรื่องบริการต้องปรับปรุง พนักงานมีน้อย หน้าร้านไม่มีคนต้อนรับลูกค้า สั่งน้ำอัดลมรีฟิลก็ไม่มาเติม ช้อนหมด อาหารหมด ขอแนะนำให้ไปทานสาขาเซ็นทรัล ปิ่นเกล้าตรงข้ามดีกว่า แม้จะต้องรอคิวหน่อย แต่ดีกว่าเยอะเลย
